钦定古今图书集成/明伦汇编/氏族典/第237卷 > 张湛
## 钦定古今图书集成/明伦汇编/氏族典/第237卷 > 张湛

按《魏书张湛传》：“湛字子然，一字仲元，敦煌人，魏执金
吾恭九世孙也。湛弱冠知名凉土，好学能属文，冲素
有大志，仕沮渠蒙逊黄门侍郎、兵部尚书。凉州平，入
国，年五十馀矣。赐爵南浦男，加宁远将军。司徒崔浩
识而礼之。湛至京师，家贫不粒，操尚无亏，浩常给其
衣食。每岁赠浩诗颂，浩常报答。及浩被诛，湛惧，悉烧”
之。